Այդ մարդկանց միջոցով երկու կողմերում կարող են ճնշումներ լինել սահմանի բացման ուղղությամբ: Մեր ծրագրերից մեկը տուրիզմի ոլորտին էր ուղղված, մյուսը՝ գյուղատնտեսությանը: Տուրիզմի մասով, օրինակ հայ եւ թուրք տուրօպերատորները ձեւավորում են միասնական զբոսաշրջային փաթեթներ, որոնց միջոցով նույն այցելուն ե՛ւ Հայաստանում է լինում, ե՛ւ Թուրքիայում: Նրանք այս ծրագիրն այժմ Վրաստանի տարածքով են իրականացնում, սակայն պարզ է, որ սահմանի բաց լինելու պարագայում հնարավորություն կընձեռվի ավելի շատ գումար վաստակել եւ գործն արդյունավետ կազմակերպել: Այս ընկալումները կարող են հանգեցնել նրան, որ երկու հասարակություններում ճնշում լինի սահմանի բացման համար: Հաշվի առնելով Թուրքիայի ներկայիս իրավիճակը, ես հասկանում եմ առկա դժվարությունները, սակայն հաղթահարելով դժվարությունները՝ մեր աշխատանքը փորձում ենք տնտեսության ոլորտում առաջ տանել, որտեղ երկկողմ հետաքրքրություն կա: